V  BREIZ, BREZONEG HA FEIZ  Dan Dokotor PIQUENARD, Ar Barz Melen  Beza zo tri ger kaer, chweg meurbed dar spered,  Hag a ra dar galon tridal gand eürusted,  Pam-eus o lavared e santan evel mel,  Seblantoud a ra din kleved kana eun êl.  Breiz, brezoneg ha Feiz, Treinded ar gwir Vreizad,  E Gredo, e armou da vare ar stourmad ;  Setu, hep fazia, nerz meulet or gouenn goz,  Beteg eur pennad zo meo deuet warnom an  noz.  Breiz-Izel eo ar Vamm. - O ! pebez Mamm dener !  Pegement eo bet mad bepred en or heñver !  Gwelom an degoueziou he-deus lezet ganeom,  Hag oll bennoz dezi a-bouez or penn kanom.  17